192 Labor

Job 5[:7]: *Homo nascitur ad laborem, et avis ad volatum*. Nempe sicut auis non adquirit predam suam nisi volando, sic nec homo nisi laborando. Nam ad laborem indutus fuit homo statim post peccatum, Gen. 3[:19].

Vnde hic notandum est quod quanto animalia sunt nobiliora, tanto cum maiori labore adquirit victum suum, sicut aquila que volat de terra ad terra pro preda habenda. Sed quanto sunt minus perfecta, tanto minus laborant pro necessariis suis. Figura ad hoc, Gen. 25[:27] et 30[:37] Jacob cum magno adquisiuit sibi necessaria, vbi Esau delicatus est in terra sua, Psal. [127:2]: *Labores manuum tuarum quia manducabis: beatus es*. Et [2] Tim 2[:3]: *Labora sicut bonus miles Christi*. Et Isai. 1[:14]: *Laboravi sustinens*. Et Augustinus, *De ciuitate*, libro 18, c. 12, dicit quod Hercules per immenses labores, etc.[[1]](#endnote-1) Contra labores versus terram promissam numquam intraverunt eam, Num. 14[:23].

Vnde Chrysostomus, *Homilia* 19, in nullo negocio potest requies inueniri nisi labor praecesserit ea, que debent mouere homines ad laborandum. Tangitur Gen. 49[:14-15], vbi dicitur quod *Ysacar* interpretur memorans Dominum, et certe talis recognoscit se esse seruum et asinum Domini, id est, ad seruicium Domini ordinatum quia asinus ad nichil, videlicet nisi ad seruicium. Nam caries eius non valent ad comedendum nec pellis ad vendendum, ex quo patet quod totus ad nichil valet nisi ad seruiendum. Et certe homo minus valet quam asinus nisi laboret, quia nec pellis nec caro vellent. Sequitur *accubans inter terminos*, scilicet, inter principium uite et finem laboret quamuis parum iuuetur a parentibus in principio. In fine tamen non iuuatur ab illis, sed vermibus datur. Sequitur, *Vidit requiem, quod esset bona*. Omnia animalia naturaliter desiderant requiem, sed quia ad requiem ad eam festinauit per laborem. *Et terram, quod* esset *optima*. Illa terra est optima in qua nulla est penuria, sed talis est celum, de quo in Psal. [26:13]: *Credo videre bona Domini in terra viventium*.

Ideo supposuit humores suos ad portam dum tales melius requiescunt sicut solet fatigati, Job [3:17]: *Ibi requieverunt fessi robore*. Gregorius 7 *Moralia*, *c*um aliqui sine laboribus virtutes querunt, quid aliud quam belli certamina in campo nesciunt, et triumphare in vrbibus de bello concupiscunt. Vnde Augustinus, in *Sermone de Sancto* *Vincentio,* Jesus Christus aliquid iubet et aliquid promittit. Quod promittit requies et merces est. Ideo prius debemus laborare et postmodum remuniari.

¶ Ordo preposterus est hic, mercedem cupere et non laborare. Qua fronte postulas quod promisit Deus, si non facis quod iussit Deus? Prius audi moniciones, et postmodum exige promissiones.

¶ Item, quidam laborauit hic et in futuro similes igni, quales sunt cupidi, Psal. [48:9-10]: *Laborabit in æternum; et vivet adhuc in finem*. Aliqui habent quietem hic et in futuro ut contemplatiui, Luc. 10[:42]: *Maria optimam partem elegit*. Aliqui quiescunt hic, sed laborabunt in futuro similes litargiis, quales sunt voluptuosi et superbi qui in labore hominum non sunt,[[2]](#endnote-2) Luc. 12[:19]: *Anima* mea, *multa habes bona*, etc. Et Job [21:13]: *Ducunt in bonis dies suos*, etc. Quarti laborant hic sed quiescunt in futuro similes luminaribus celi, quales sunt boni actiui, predicatores, et prelati, Eccli. vltimo [51:35]: *Modicum laboravi, et inveni mihi multam requiem*.

Item, laborant tria genera hominum: penitentes, predicantes, presidentes penitentes. Quidem tripliciter, quia in corde per contricionem, Psal. [6:7]: *Laboravi in gemitu meo*, etc. Hic enim est labor parturientis, est in ore per confessionem, Psal. [24:18]: *Vide humilitatem meam et laborem meum, et* dimittit.Et iste est labor ancille nudantis dominam. Tercius est in opere per satisfactionem et est labor rustice arantis, Psal. [127:2]: *Labores* /f. 57va/ *manuum tuarum quia manducabis: beatus es.*

¶ Item, predicantes laborant tripliciter: prestudendo sicut quondam fecerunt philosophi, Eccli. 51[:35]: *Modicum laboravi, et inveni mihi [multam requiem]*. Secundo in scribendo et compilando, Eccle. 2[:21]: *Cum alius laboret in sapientia, et doctrina, homini ocioso quesita dimitit*. Hic est labor artificum qui pro se et aliis laborant, Eccli. 24[:47]: *Videte* quia *non mihi soli laboravi, sed omnibus exquirentibus veritatem*. Tercio in docendo, Psal. [68:4]: *Laboravi clamans*. Et [2] Tim. ultimo [4:5]: *Tu vero vigila, in omnibus labora*. Hic est labor preconium.

¶ Item, laborant presidentes tria: quia prouidendo, predicando, protegendo. Vnde primus labor eorum est solitudinis cure in corde, Jer. 45[:3]: *Ve mihi misero*! quia *addidit Dominus* laborem *dolori meo*: laborem *in gemitu meo*. Secundus labor eorum predicacionis sane in ore, 1 Tim. 5[:17]: *Qui bene præsunt presbyteri, duplici honore digni* habeundi: sunt *maxime qui laborant in verbo et doctrina*. Tercius labor eorum est protectionis gregis in opere, 1 Tim. 2[:3]: *Labora sicut bonus miles Christi*.

Item, legimus quosdam laborare ut insanos, quosdam ut stultos, uel pueros quosdam, ut infirmes aliquos, ut contractos quorum nullus sicut bonus miles Christi laborant.

Nam laborant quidam ut insani quos agitat insania peccatorum ex mera malicia commissorum, Jer. 9[:5]: *Ut inique agerent laboraverunt*. Que maior insania quam laborare circa rumpheam ad seipsum occidendum, talis est iniquus peccator, Eccli. 21[:4]: *Rhomphea bis acuta omnis iniquitas*. Et attende quod insanus tunc maxime delirat quando arbitratur, scilicet, prudentissime agere. Talis enim delirat et nescit patitur et non sentit, sed cum furia laxatur tunc intelligit quod decipiebatur. Exemplum de homine in nubilo existente et postmodum exeunte et retro respiciente.

Secundo, quidam laborant ut stulti uel pueri in quantum laborant propter ocia seccanda, quantum discerti circa negocia sua materia procuranda. Sed in hoc est differentia, quia sensati saltem cero reportant de labore suo lucrum aut consolacionem, sed non nisi fatigacionem sic omnis seculi conquestor, Eccle. 5[:14]: *Sicut egressus est nudus de utero matris sue, sic revertetur* illuc, *et nihil auferet de labore suo*.

¶ Exemplum de pueris currentibus post papiliones.

Tercio, laborant aliqui ut infirmi quos dissoluit concupiscentia voluntatis, sicut enim calor innaturalis generat in corpore morbum corporalem, sic motus concupiscibiles generant in anima morbum spirituale qui tanto est periculosior quanto cordi vicinior, de quibus in Psal. [106:12]: *Humiliatum est in* labore *cor eorum; infirmati sunt, nec fuit qui adjuvaret*. Et quare quia illem non fuit accquisitus qui sciret posset et vellet adiuuare, scilicet, Deus.

¶ Figura ad hoc 4 Reg. 1[:2-7] de rege Ochozia[[3]](#endnote-3) qui misit ad Belzebum ut sanaretur. Cui tamen Dominus misit per prophetam quod de lectulo non surgeret.

¶ Quarto, laborant aliqui ut contracti quos enumerat pigricia seu torpor agendorum, vbi notandum est quod plus laborat vnus contractus in vno miliari, quam vir agilis in 4 lengis, non quidem propter grauitatem uite sed propter grauedinem persone. Ita piger in medico actu plus laborat quam alius in magno opere, secundum illud Prou. 26[:15]: *Abscondit piger manum sub ascella sua, et* laborabit *si ad os* *converterit* eum.

¶ Nota hic quod piger facile os ad loquendum quia sapiencior sibi videtur septem viris loquentibus sententias. Sed laborat sed ponat manum ad os, id est, si opere complet quod ore loquitur cui potest competere illud, Psal. [93:20]: *Numquid adhæret tibi sedes iniquitatis, qui* *fingis laborem in præcepto*? Ve piger fingit laborem in precepto Dei vbi cum tempore Christi dixit quod iugum suum esset suaue [Matt. 11:30]. Et [1] Joan. 5[:3] dicitur *mandata ejus gravia non sunt*. Sed ipsa pigricia grauis est grauans ipsum possesorem que si excuteretur leuis foret ipsa operacio. Nam *qui sperant in Domino mutabunt fortitudinem current et non laborabunt*, Isai. [40:31]. Igitur bono uultu Christi laborandum est tripliciter: in exercitacio actionis, in bello /f. 57vb/ temptacionis, et officio prelacionis seu predicacionis.

¶ Quo ad primum, sequenda est Martha, Luc. 10[:38-42] que laborabat circa frequens ministerium ad quod hortatur, 2 Cor. 6[:4-5]: *In omnibus exhibeamus nosmetipsos*, etc. vsque *in laboribus*. Libenter quis ferret ferculum quos speraret regem accepturum, Psal. [127:2]: *Labores manuum tuarum.*

Secundo, laborandum est in bello temptacionis sequendo prophetas de quibus, Jac. 5[:10]. Exemplum accipite fratres, exitus malis longanimitatis, et laboris et paciencie prophetarum qui locuti sunt in nomine Domini et maxime exemplum ipsius Christi principis prophetarum, Heb. 12[:3]: *Sustinuit a peccatoribus contradictionem*. Ideo ipse dicit, Matt. 11[:28]: *Venite ad me omnes qui laboratis, et onerati estis*.

¶ Quarto, laborandum est in officio prelationis, hoc diligenter exemplo Timothei cui scribit Paulus, 2 Tim. 4[:5]: *Tu vero vigila, in omnibus labora*, etc., quasi dicens, quod ore predicas, opere attestare non sicut illi qui alligant onera grauia humeris hominum sed digito scio volunt ea aui. Sed tu non sic immo vigilia, labora ut dignus sis duplici honore secundum illud, 1 Tim. 5[:17]: *Qui bene præsunt presbyteri, duplici honore digni* sunt et sequitur *qui laborant in verbo et doctrina*.

1. labores, etc. ] *om*. F.128. [↑](#endnote-ref-1)
2. sunt ] *add*. ~~voluptuosi~~ F.128. [↑](#endnote-ref-2)
3. Ochozia ] *corr*. et boria F.128. [↑](#endnote-ref-3)